CELEX: 32014L0064
Language: mt
Date: 2014-05-15 00:00:00
Title: Direttiva 2014/64/UE tal-Parlament Ewropew u tal-Kunsill tal- 15 ta’ Mejju 2014 li temenda d-Direttiva tal-Kunsill 64/432/KEE fir-rigward tad-databases tal-kompjuter li huma parti min-netwerks ta’ sorveljanza fl-Istati Membri

27.6.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 189/161
               
            DIRETTIVA 2014/64/UE TAL-PARLAMENT EWROPEW U TAL-KUNSILL
      tal-15 ta’ Mejju 2014
      li temenda d-Direttiva tal-Kunsill 64/432/KEE fir-rigward tad-databases tal-kompjuter li huma parti min-netwerks ta’ sorveljanza fl-Istati Membri
      IL-PARLAMENT EWROPEW U L-KUNSILL TAL-UNJONI EWROPEA,
      Wara li kkunsidraw it-Trattat dwar il-Funzjonament tal-Unjoni Ewropea, u partikolarment l-Artikolu 43(2) tiegħu,
      Wara li kkunsidraw il-proposta mill-Kummissjoni Ewropea,
      Wara li l-abbozz tal-att leġiżlattiv intbagħat lill-parlamenti nazzjonali,
      Wara li kkunsidraw l-opinjoni tal-Kumitat Ekonomiku u Soċjali Ewropew (1),
      Filwaqt li jaġixxu skont il-proċedura leġiżlattiva ordinarja (2),
      Billi:
      
                  (1)
               
               
                  Id-Direttiva tal-Kunsill 64/432/KEE (3) tapplika għall-kummerċ fl-Unjoni tal-annimali bovini u suwini. Din tistipula li l-awtorità kompetenti fi Stat Membru tista’ tintroduċi sistema ta’ netwerks ta’ sorveljanza. Dawk in-netwerks jinkludu database tal-kompjuter li għandu jkun fiha, bħala minimu, għadd ta’ elementi stipulati fid-Direttiva 64/432/KEE, inkluż il-kodiċi tal-identifikazzjoni ta’ kull annimal.
               
            
                  (2)
               
               
                  Ir-Regolament (KE) Nru 1760/2000 tal-Parlament Ewropew u tal-Kunsill (4) jistabbilixxi sistema għall-identifikazzjoni u r-reġistrazzjoni ta’ annimali bovini. Jirrikjedi bħala regola ġenerali li ż-żewġ mezzi ta’ identifikazzjoni uffiċjali allokati lil annimal jkollhom l-istess kodiċi ta’ identifikazzjoni. Madankollu, waqt il-fazi tal-aġġustament tal-bidu għall-użu ta’ identifikaturi elettroniċi bħala mezz ta’ identifikazzjoni uffiċjali, ma jistax jiġi eskluż li f’xi każijiet, limitazzjonijiet tekniċi relatati mal-konfigurazzjoni tal-kodiċi ta’ identifikazzjoni oriġinali ta’ annimal jistgħu jimpedixxu r-riproduzzjoni ta’ dak il-kodiċi fuq identifikatur elettroniku. Dan jista’ jiġri fejn il-karattri li jiffurmaw il-kodiċi ta’ identifikazzjoni eżistenti ta’ annimal jimpedixxu li dak il-kodiċi jiġi konvertit f’format elettroniku. Għalhekk, ir-Regolament (KE) Nru 1760/2000 jipprevedi derogi transitorji speċifiċi li jippermettu l-użu ta’ identifikatur elettroniku anke għal dawk l-annimali, dment li tkun żgurata traċċabilità sħiħa u li l-annimali jistgħu jiġu identifikati individwalment, inkluż l-istabbiliment fejn twieldu. Il-possibbiltà li jintużaw tali identifikaturi elettroniċi għandha tiġi riflessa fil-lista ta’ elementi tad-databases tal-kompjuter stipulati fid-Direttiva 64/432/KEE.
               
            
                  (4)
               
               
                  Biex ikun hemm konsistenza fil-leġiżlazzjoni tal-Unjoni, it-tip ta’ identifikatur elettroniku, jekk ikun applikat għall-annimali għandu wkoll jiżdied mal-lista ta’ elementi li għandhom jiġu inklużi fid-databases tal-kompjuter stipulati fid-Direttiva 64/432/KEE.
               
            
                  (5)
               
               
                  Għalhekk, id-Direttiva 64/432/KEE għandha tiġi emendata skont dan,
               
            ADOTTAW DIN ID-DIRETTIVA:
      Artikolu 1
      Fil-parti C tal-Artikolu 14(3), tad-Direttiva 64/432/KEE, il-punt (1) huwa sostitwit b’dan li ġej:
      
                  “(1)
               
               
                  għal kull annimal:
                  
                              —
                           
                           
                              il-kodiċi uniku jew kodiċijiet uniċi ta’ identifikazzjoni, fir-rigward tal-każijiet spjegati fl-Artikoli 4(1), 4b, 4c(1) u 4d tar-Regolament (KE) Nru 1760/2000 tal-Parlament u tal-Kunsill (*),
                           
                        
                              —
                           
                           
                              id-data tat-twelid,
                           
                        
                              —
                           
                           
                              is-sess,
                           
                        
                              —
                           
                           
                              ir-razza jew il-kulur,
                           
                        
                              —
                           
                           
                              il-kodiċi ta’ identifikazzjoni tal-omm jew, fil-każ ta’ annimal impurtat minn pajjiż terz, il-kodiċi uniku ta’ identifikazzjoni tal-mezz individwali ta’ identifikazzjoni allokat lill-annimal mill-Istat Membru tad-destinazzjoni skont ir-Regolament (KE) Nru 1760/2000,
                           
                        
                              —
                           
                           
                              in-numru ta’ identifikazzjoni tal-istabbiliment fejn twieled,
                           
                        
                              —
                           
                           
                              in-numri ta’ identifikazzjoni tal-istabbilimenti kollha fejn inżamm l-annimal u d-dati ta’ kull bidla ta’ stabbiliment,
                           
                        
                              —
                           
                           
                              id-data tal-mewt jew tal-qtil,
                           
                        
                              —
                           
                           
                              it-tip ta’ identifikatur elettroniku, jekk applikat lill-annimal.
                           
                        
            Artikolu 2
      1.   Sat-18 ta’ Jannar 2016, l-Istati Membri għandhom għandhom idaħħlu fis-seħħil-liġijiet, ir-regolamenti u d-dispożizzjonijiet amministrattivi neċessarji għall-konformità ma’ din id-Direttiva. Huma għandhom jgħarrfu bihom lill-Kummissjoni minnufih.
      Huma għandhom japplikaw dawk il-miżuri mit-18 ta’ Lulju 2019.
      Meta l-Istati Membri jadottaw dawk il-miżuri, dawn għandhom jinkludu referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. Il-metodi ta’ kif għandha ssir tali referenza għandhom jiġu stipulati mill-Istati Membri.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tad-dritt nazzjonali li jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ għoxrin jum wara li tiġi ppubblikata f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.
      
         Magħmul fi Brussell, il-15 ta’ Mejju 2014.
         
            
               Għall-Parlament Ewropew
            
            
               Il-President
            
            M. SCHULZ
         
         
            
               Għall-Kunsill
            
            
               Il-President
            
            D. KOURKOULAS
         
      
      
         (1)  ĠU C 43, 15.2.2012, p. 64.
      
         (2)  Pożizzjoni tal-Parlament Ewropew tat-2 ta’ April 2014 (għadha mhijiex ippubblikata fil-Ġurnal Uffiċjali) u deċiżjoni tal-Kunsill tas- 6 ta’ Mejju 2014.
      
         (3)  Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffettwaw il-kummerċ ta’ annimali bovini u suwini ġewwa l-Komunità (ĠU 121, 29.7.1964, p. 1977/64).
      
         (4)  Regolament (KE) Nru 1760/2000 tal-Parlament Ewropew u tal-Kunsill tas-17 ta’ Lulju 2000 li jistabbilixxi sistema għall-identifikazzjoni u reġistrazzjoni ta’ annimali bovini u dwar it-tikkettjar ta’ ċanga u prodotti taċ-ċanga u jħassar ir-Regolament tal-Kunsill (KE) Nru 820/97 (ĠU L 204, 11.8.2000, p. 1).